Polisiebeamptes vas na verdagte ontsnapArgieffoto Twee polisiebeamptes van Johannesburg verskyn Vrydag in die Protea-landdroshof nadat hulle glo ŉ verdagte bygestaan het om uit polisie-aanhouding te ontsnap. Ao. Kay Makhubela, polisiewoordvoerder, het gesê die twee hofordonnanse is Donderdag in hegtenis geneem nadat die verdagte uit aanhouding by die Protea-landdroshof ontsnap het, waar hy op ŉ aanklag van ontvoering moes verskyn. Die verdagte wat ontsnap het is in hegtenis geneem nadat ŉ 12-jarige seun sowat twee weke gelede in Lenasia ontvoer is. Hy het glo ŉ losprys van die seun se ouers geëis. Die beamptes is onderskeidelik 46 en 48 jaar oud. Makhubela het aan Maroela Media gesê die verdagte is steeds soek. Die polisie ondersoek die voorval.